Cattaro provints

Cattaro provints (itaalia keeles Provincia di Cattaro) oli üks Itaalia Kuningriigi Dalmaatsia kubermangu kuulunud provintsidest tänase Montenegro riigi territooriumil. Provints loodi Teise maailmasõja ajal 1941. aasta mais ja lakkas eksisteerimast 1943. aasta septembris.R.D.L. 18 maggio 1941, n. 452 - Sistemazione dei territori che sono venuti a far parte integrante del Regno d'Italia

Ajalugu
pisi|vasakul|300px|Itaalia Dalmaatsia kubermang
1941. aasta aprillis vallutasid itaallased Jugoslaavia Kuningriigilt Dalmaatsia rannikuala. Seejärel lõid nad piirkonnas mitu 1943. aasta septembrini eksisteerinud provintsi. Üks neist oli Kotori lahe ümbruses asunud Cattaro ehk Kotori provints. Piirkonna halduskeskus oli Cattaro linn (Kotor).Davide Rodogno. "Fascism European Empire". Osa: "Jugoslaavia"

15 omavalitsusüksusest (comuni) koosnenud provintsi pindala oli 547 ruutkilomeetrit ja selle rahvaarv oli 39 800. Enamik piirkonna elanikest olid rahvuselt serblased (peamiselt õigeusklikud, kuid leidus ka katoliiklasi). Lisaks elas seal 300 Dalmaatsia itaallast, kes elasid peamiselt Cattaro (Kotori) ja Perasto (Perasti) linnas.

1941. aasta suvel parandasid itaallased küll piirkonna olusid, rajades sinna haiglaid jm taristut, kuid alustasid ka sealsete alade italianiseerimist (Veneetsia Albaania ja Veneetsia vabariigi ajalooga seoses).Treccani: Cattaro Pärast ühte aastat rahumeelset administreerimist ja kontrolli leidis 1942. aasta suvel põhjusel aset väike ülestõus italianiseerimise vastu. Sarnastel ülestõusudel ei olnud märkimisväärseid tagajärgi kuni 1943. aasta suveni.

Septembris 1943 võttis liitlasvägedele alistunud Itaalia asemel kontrolli piirkonna üle endale Saksamaa sõjavägi. Vahetult pärast seda algas viimaste ja Josip Broz Tito partisanide vaheline sissisõda. Cattaro provints likvideeriti septembris 1943.

Haldusjaotus
pisi|300px|Dalmaatsia kubermangu Cattaro provintsi kaart
Provintsi 15 omavalitsusüksust (esmalt ametlik itaaliakeelne nimi ja sulgudes nimi montenegro keeles):
 Cattaro (Kotor)
 Cartolle (Krtole)
 Castelnuovo di Cattaro (Herceg Novi)
 Dobroto (Dobrota)
 Gruda (Gruda)
 Lastua Inferiore (Donja Lastva)
 Lustizza (Luštica)
 Mulla (Muo)
 Perasto (Perast)
 Perzagno (Prčanj)
 Risano (Risan)
 Stolivo Inferiore (Donji Stoliv)
 Sutorina (Sutorina)
 Teodo (Tivat)
 Zuppa (Grbalj)

Vaata ka
 Dalmaatsia kubermang
 Spalato provints (Split)
 Zara provints (Zadar)

Viited


Kirjandus
Davide Rodogno. "Il nuovo ordine mediterraneo". Toim. Bollati Boringhieri. Torino 2003

Kategooria:Itaalia ajaloolised piirkonnad
Kategooria:Montenegro ajalugu
Kategooria:Montenegro geograafia